**RENDILEPING 02/04/2025** Elvas

Reinsalu Sport MTÜ (edaspidi Reinsalu Sport), juhatuse liige Sandra Reinsalu isikus ühelt poolt ja ÄKSI MOTOKLUBI registrikoodiga 80109705 asukohaga Äksi tee 38, Äksi alevik, 60543 Tartu vald, Tartu maakond (edaspidi Korraldaja), juhatuse liige Meelis Pärtelpoeg isikus, teiselt poolt (edaspidi Pooled) sõlmisid alljärgneva lepingu (edaspidi Leping) :

1.LEPINGU OBJEKT

1.1. Käesoleva lepingu objektiks on Kulbilohu rallikrossiraja (Reino kinnistu Vellavere küla Elva vald Tartumaa) (edaspidi Ala) Korraldajale tasu eest kasutusse andmine vastavalt käesoleva lepingu tingimustele.

1.2. Käesoleva lepingu sõlmimisega lähevad kõik Korraldaja tegevusest tulenevad riskid ja vastutus üle Korraldajale. Reinsalu Sport ei vastuta ühegi kahju või õnnetusjuhtumi eest, mis on tekkinud Alal, Korraldajast tulenevalt või muudest asjaoludest tulenevalt perioodil, mil Ala on Korraldaja käsutuses.

2. ALA ÜLEANDMINE JA TAGASTAMINE

2.1. Reinsalu Sport annab Ala Korraldajale üle 25.04.2025 kell 13:00 kuni 27.04.2025 kell 19:00.

2.2. Korraldaja lõpetab, vabastab Ala seadmetest, vahenditest, piirdeaedadest, prügist ning tagastab korrastatud Ala Reinsalu Spordile 28.04.2025.a hiljemalt kell 15.00.

2.3. Ala seisundi oluline halvenemine ja puudujäägid, mis on tekkinud Ürituse ajal, Korraldaja tegevuse või tegevusetuse tõttu, kohustub korraldaja likvideerima omal kulul 3 tööpäeva jooksul.

2.4. Punktis 2.3. toodud kahjude koheseks hindamiseks moodustatakse järgmiseks päevaks komisjon koosseisus: Reinsalu Spordi esindaja ja Korraldaja. Komisjon määrab kahjustuste ulatuse ning teeb selle kohta kirjaliku akti.

3. POOLTE KOHUSTUSED JA ÕIGUSED

3.1. KORRALDAJA ÕIGUSED JA KOHUSTUSED

3.1.1. Korraldaja on kohustatud kasutama Ala ainult Eesti rallikrossi meistrivõistluste 2.etapi korraldamiseks ja sellega seotud kaasnevateks tegevusteks.

3.1.2. Ürituse ajal on Korraldajal õigus Alal kauplemiseks ja reklaamide paigaldamiseks. Kauplemisel ja/või kauplemisõiguste delegeerimisel kolmandatele isikutele on korraldaja kohustatud lähtuma EV seadusandlusest.

Kaubanduse teostajate paigutuse skeemi ja elektrienergia vajaduste lahendused, võistluste juhendi, võistluste ja ala turvamise kirjelduse, piirdeaia paigutamise skeemi ning ürituse korraldamiseks tehtavate tööde ajakava esitab Korraldaja kohalikule omavalitsusele nõutud ulatuses.

3.1.3. Korraldaja kohustub tasuma tasu ürituse korraldamise eest “Alal” ettemaksuna. Võistluspäeva eest on Tasu suurus 1500.-eurot (tuhat viissada eurot), lisandub käibemaks, esitatud arve alusel.

3.1.4. Korraldaja kohustub tasuma Ala ettevalmistamiseks tehtud kulutused Reinsalu Spordi poolt vastavalt teenuse tegelikule maksumusele, kui selliseid teenuseid tellitakse.

3.1.5. Korraldaja on kohustatud tagama supermoto treening- ja võistluspäeval pealtvaatajate julgestuse ning ohutuse, kasutades turvameeskonda nii territooriumile sisenedes kui territooriumil ringi liikuvana.

3.1.6. Ürituse ajal Korraldaja tagab vähemalt 20 prügikasti ja 4 WC olemasolu Alal. Korraldaja on kohustatud kogu ala kasutamise kestel jälgima nende olukorda ja vajadusel tühjendama ja täitma kulumaterjalidega. Korraldaja kohustub tellima WC-de tühjenduse ja puhastuse sündmuse lõppedes.

3.1.7. Korraldaja on kohustatud tagama, et ürituse käigus ei tekiks servicepargi pinnale või raja asfaltpinnale õli-bensiinilaike. Võistlussõidukite parkimisel kasutada nende all vedelikke mitteläbilaskvaid vaipu. Kui see on siiski juhtunud, informeerima koheselt Reinsalu Sporti. Asfaldil tekkinud õli-bensiinilaikude likvideerimisel peab korraldaja koheselt kasutama vastavat absorbenti.

3.1.8. Korraldaja kohustub Reinsalu Spordile üritusele vaba sissepääsu (10 kutset kahele vabapääsmena). Samuti, Reinsalu Spordi töötajal lubatakse siseneda oma autoga serviceparki.

3.1.9. Korraldaja on kohustatud korraldama pealtvaatajate sõidukite parkimise. Pealtvaatajate sõidukite parkimine on keelatud väljaspool Reino kinnistu piire, kui selleks pole teiste maa-omanikega eraldi kokkulepet. Parkimise korraldamisel Reinsalu Spordile mitte kuuluval maal taotleb korraldaja seadusandlikest aktidest tulenevad kooskõlastused maa valdajatelt (H.Sild- Reino kinnistu ja M.Kruusmaa- Märdi kinnistu). Neis parklates on korraldaja kohustatud välja töötama parkimise korra ja selle korra tagamiseks ette nägema turvatöötajad ja tasuma eraldi maaomanikele selle kasutamise eest.

3.1.10. Korraldaja on kohustatud informeerima oma koostööpartnereid ürituse korraldamisel punktides 2.1 ja 2.2 toodud aegadest.

3.1.11. Korraldaja on kohustatud korraldama valve kogu Ala kasutamise perioodil nii, et oleks välistatud kõrvaliste, üritusega mitte seotud isikute sattumine Reinsalu Spordi territooriumile.

3.1.12. Korraldaja on kohustatud võistluspäeva jooksul kastma vajadusel võistlusrada ja külavaheteed, et minimeerida tolmust tingitud ebamugavusi võistlejatele, publikule ja külaelanikele.

3.1.13. Korraldaja on kohustatud võistluspäeva lõppedes, hiljemalt Ala tagastamise ajaks puhastama mehaanilise harjaga võistlusraja ja kokku koguma kõik rajale kantud liiva.

3.2. Reinsalu Spordi ÕIGUSED JA KOHUSTUSED

3.2.1. Reinsalu Sport kohustub andma Ala Korraldaja käsutusse vastavalt käesoleva Lepingu punktile 2.1.

3.2.2. Reinsalu Spordil on õigus paigaldada Alale enda sponsorite ja toetajate reklaame, kui need ei ole otseses vastuolus Korraldaja reklaamidega.

3.2.3. Reinsalu Spordil on õigus kontrollida Ala kasutamist käesoleva Lepingu kehtivuse perioodil ning teha korraldajale ettekirjutusi käesoleva Lepingu tingimuste rikkumise lõpetamiseks.

3.2.4. Reinsalu Sport kohustub andma Ala Korraldajale üle harjaga puhastatult võistlustrassi ulatuses.

4. POOLTE VASTUTUS JA SANKTSIOONID

4.1. Kumbki pool vastutab oma lepinguliste kohustuste täitmise eest ja nende täitmise viibimisel on kohustatud aitama kaasa nende asjaolude, millest viivitus on põhjustatud, likvideerimisele.

4.2. Pooled hüvitavad nende süülise käitumisega teisele Poolele tekitatud kahju. Kahju ilmnemisel koostatakse Poolte osavõtul akt, millele kirjutavad alla mõlema Poole esindajad.

4.3. Pooled kohustuvad esitama käesolevast Lepingust tulenevad pretensioonid kirjalikult.

4.4. Poolte esindajad käesoleva lepingu kehtivusajal on:

 Reinsalu Sport: Sandra Reinsalu, Reinsalu Sport MTÜ juhatuse liige 5185282 sandra@reinsalusport.ee

 Korraldaja: Karl Pärtelpoeg, ÄKSI MOTOKLUBI, juhataja, aksi.mk@gmail.com

5. FORCE MAJEURE

5.1 Poolte Lepinguga ettenähtud kohustuste täitmata jätmine või täitmise viibimine ei ole Lepingu rikkumine juhul, kui põhjuseks on *Force Majeure* asjaolud

5.2. *Force Majeure* asjaolude ilmnemisest tuleb Pooltel sellest hiljemalt 1 päeva jooksul kirjalikult teatada teisele Poolele. Nimetatud asjaoludest teatamata jätmine või hilinenud teatamine võtab vastavalt Poolelt ära õiguse viidata nimetatud asjaoludele edaspidi.

6. MUUD TINGIMUSED

6.1. Käesolev Leping jõustub allakirjutamise momendist ja kehtib koos selle lisadega, kuni Lepingu tingimuste täitmiseni ja ei kuulu avaldamisele kolmandatele isikutele.

6.2. Muudatused ja täiendused antud Lepingule kehtivad juhul, kui need on vormistatud kirjalikult ja kinnitatud Poolte allkirjadega.

6.3. Kõik Lepingust tulenevad vaidlused lahendatakse läbirääkimiste teel, kokkuleppe mittesaavutamisel vastavalt EV seadusandlusele.

6.4. Leping on koostatud kahes võrdset juriidilist jõudu omavas eksemplaris, millest üks jääb Reinsalu Spordile ja teine Korraldajale.

Poolte allkirjad ja kuupäev:

Korraldaja:

Karl Pärtelpoeg Reinsalu Sport:

Ivi Randoja

Juhatuse liige

Äksi Motoklubi